b'\n_START_ARTICLE_\nEmanuel Tom\xc5\xa1i\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nEmanuel Tom\xc5\xa1i\xc4\x8d, polbrat B. Tom\xc5\xa1i\xc4\x8da, se je najprej \xc5\xa1olal pri o\xc4\x8detu, nato je opravil 3-mese\xc4\x8dni u\xc4\x8diteljski te\xc4\x8daj v Celju ter dobil 23. julija 1845 spri\xc4\x8devalo za opravljanje \xc5\xa1olskega pouka. Od jeseni 1845 je bil pomo\xc4\x8dnik pri svojem o\xc4\x8detu v Trebnjem, po njegovi smrti 1850 postal za\xc4\x8dasni u\xc4\x8ditelj; 21. marca 1856 je bil preme\xc5\xa1\xc4\x8den na glavno \xc5\xa1olo v Vipavo, 1. oktobra 1857 v Gorenji Logatec; od tod si je \xc5\xbeelel domov, \xc5\xa1ele 1860 je bil preme\xc5\xa1\xc4\x8den v Mirno Pe\xc4\x8d, 1868 pa se je odpovedal u\xc4\x8diteljski slu\xc5\xbebi._NEWLINE_Tom\xc5\xa1i\xc4\x8d je bil nekaj \xc4\x8dasa  trebanjski \xc5\xbeupan, 1873 so ga postavili za kandidata na de\xc5\xbeelno zborskih volitvah, pa se je zaradi bolezni nastopu na volitvah odpovedal._NEWLINE_Pesmi je objavljal \xc4\x8dasopisih, izmed novi\xc5\xa1kih pesmi sta zna\xc4\x8dilni sonet Korun (1848) in ep  Murdoha kamen na Mulu (1849). Tom\xc5\xa1i\xc4\x8d je bil je dober rima\xc4\x8d, zlasti spreten prilo\xc5\xbenostni pesnik.'